Megdőlt a napi hőmérsékleti minimumrekord az előzetes adatok alapján – számolt be az Országos Meteorológiai Szolgálat a Facebookján.

A fölénk áramló száraz, hűvös légtömeg és az átmenetileg felhőmentes idő hatására a múlt éjszaka Zabarban 3,5 Celsius-fokig csökkent a hőmérséklet, ami új rekord. Az eddigi legalacsonyabb érték 4,3 fok volt, Gagyvendégi tartotta 2000-ből.

Zabar és környéke egyébként Magyarország leghidegebb téli középhőmérsékletű területének számít, legtöbbször itt szoktak megdőlni a napi hidegrekordok. Eddig 43-szor fordult elő itt ilyesmi a Wikipédia szerint.

A héten egyébként még dőlhet meg hidegrekord, mert végig őszies időnk lesz.